SCB จับมือ AirPay เพิ่มช่องทางเข้าถึงบริการ ตอบโจทย์ชีวิตยุคใหม่
SCB จับมือ AirPay เพิ่มช่องทางเข้าถึงบริการ ตอบโจทย์ชีวิตยุคใหม่
15 ต.ค. 2563

นายศิโรตม์ วิชยาภัย ผู้ช่วยผู้จัดการใหญ่ ผู้บริหารสายงาน GTS and Ecosystems ธนาคารไทยพาณิชย์ จำกัด (มหาชน) หรือ SCB เปิดเผยว่า ธนาคาร ร่วมมือกับบริษัท แอร์เพย์ (ประเทศไทย) จำกัด (AirPay) ผู้ให้บริการด้านการชำระเงินผ่าน Mobile Wallet ชั้นนำจาก SeaMoney ในการพัฒนาขีดความสามารถในการให้บริการทางการเงินและเพิ่มช่องทางการเข้าถึงบริการธนาคารภายใต้ชื่อ “SCB Service” (เอสซีบี เซอร์วิส) บริการด้านแบงก์กิ้งเอเย่นต์ของธนาคารไทยพาณิชย์ พร้อมส่งมอบบริการรับจ่ายบิล SCB และบิลอื่นๆ กว่า 1,900 รายการ ผ่านแอปพลิเคชั่น AirPay สามารถรับชำระเงินได้สูงสุด 49,000 บาทต่อรายการ ค่าธรรมเนียมการรับชำระเงินไม่เกิน 10 บาทต่อรายก
สำหรับความร่วมมือครั้งนี้จะช่วยอำนวยความสะดวกและเพิ่มช่องทางในการชำระบิลให้กับลูกค้าของไทยพาณิชย์ให้ได้มีทางเลือกที่หลากหลาย พร้อมตอบโจทย์รูปแบบการใช้ชีวิตยุคใหม่
“เราได้พัฒนาขีดความสามารถในการให้บริการทางการเงิน โดยการเพิ่มช่องทางการทำธุรกรรมและการเข้าถึงบริการธนาคารภายใต้ชื่อ “SCB Service” บริการด้านแบงก์กิ้งเอเย่นต์ของธนาคารไทยพาณิชย์เพื่อรองรับการทำธุรกรรมในโลกยุคใหม่ที่พฤติกรรมของผู้บริโภคเปลี่ยนแปลงอย่างรวดเร็ว และความต้องการทำธุรกรรมทางการเงินไม่ได้จำกัดอยู่ที่สาขาหรือช่องทางหลักของธนาคารอีกต่อไป ไทยพาณิชย์จึงเลือกจับมือกับ AirPay เปิดให้บริการรับชำระบิลกว่า 1,900 รายการ
เช่น ค่าบัตรเครดิตไทยพาณิชย์ ประกันภัย การศึกษา อสังหาริมทรัพย์ เป็นต้น ผ่านแอปพลิเคชั่น AirPay ที่ช่วยให้ลูกค้าสามารถเข้าถึงบริการของธนาคารไทยพาณิชย์ได้สะดวก สุดคุ้ม จ่ายที่ไหนเมื่อไหร่ก็ได้ตลอด 24 ชั่วโมง เจาะกลุ่มคนรุ่นใหม่ที่คุ้นเคยกับช่องทางดิจิทัลแพลตฟอร์ม นับเป็นครั้งแรกของการให้บริการในรูปแบบดิจิทัลแบงก์กิ้งเอเย่นต์ (e-digital banking agent) ก่อนขยายขอบเขตความร่วมมือสู่การให้บริการทางการเงินอื่น ๆ ต่อไป” นายศิโรตม์ กล่าว
ด้านนายศุภวิทย์ หงส์อมรสิน ผู้อำนวยการฝ่ายธุรกิจ บริษัท แอร์เพย์ (ประเทศไทย) จำกัด กล่าวว่า ความร่วมมือในครั้งนี้ ได้ร่วมกันพัฒนาบริการและโซลูชั่นที่ตอบโจทย์ความต้องการและรองรับดิจิทัลไลฟ์สไตล์ของผู้ใช้งาน AirPay Wallet รวมถึงลูกค้าของธนาคารไทยพาณิชย์ ซึ่งมั่นใจว่าการเปิดให้บริการชำระบิลผ่านแอปพลิเคชั่น AirPay จะช่วยเพิ่มความสะดวกสบายให้แก่กลุ่มคนรุ่นใหม่ สามารถชำระบิลได้อย่างง่าย สะดวก ปลอดภัย ครบจบในที่เดียว”
“SCB Service” บริการด้านแบงก์กิ้งเอเย่นต์ของธนาคารไทยพาณิชย์ จะช่วยให้ลูกค้าที่มีความต้องการทำธุรกรรมการเงินสามารถเข้าถึง “บริการธนาคาร” ได้สะดวกมากยิ่งขึ้น โดยไม่จำกัดอยู่ที่สาขาหรือช่องทางหลักของธนาคารอีกต่อไป โดยธนาคารจะพัฒนาช่องทางและรูปแบบการให้บริการทางการเงินในแต่ละ touchpoint ให้ตรงกับไลฟ์สไตล์และสามารถตอบโจทย์ความต้องการของลูกค้าเป็นสำคัญ ปัจจุบันธนาคารไทยพาณิชย์มีจุดให้บริการ SCB Service ผ่านเอเย่นต์ทั้งสิ้นกว่า 200,000 จุดทั่วประเทศ